Матек-Сандс започва годината отново с Хопман Къп 2012, но този път в отбор с Марди Фиш. Претърпява загуби от шампионката от Уимбълдън 2011 Петра Квитова и Каролине Возняцки, но побеждава представителката на българския отбор Цветана Пиронкова. Следващият ѝ турнир е Муриля Хобарт Интернешънъл 2012, където губи във втори кръг на сингъл от Сорана Кърстя, а на двойки стига до полуфиналите заедно с Ярмила Гайдошова, но се отказва при резултат 1 – 3 заради болки във врата.